En stolt kjedesjef Dag Runar Båtvik med den nye husboken høyt hevet ble tryllet fram fra en kasse av illusjonisten Alexx Alexxander under Norgeshus-kongressen i Trondheim.
– Vi har hentet inspirasjon fra så vel Norden som Europa og den øvrige verden, sa sivilarkitekt John Birger Grytdal fra boligkjedens hovedkontor da den nye husboken på 150 sider ble nærmere presentert.
– Kunden skal ha mulighet til tilpasninger, men det må skje før byggeprosjektet starter, kommenterte markedssjef Benn Asgeir Båtvik som opplyste at målet var en å skape en dynamisk husbok som forhandlerne fortsatt ønsker å beholde.
Den nye katalogen kan skilte med 12 nye hus. Noen er mye ment som blikkfang. Dette gjelder særlig spektakulære Moment som gir beboerne følelsen av å bo i tretoppene. Boligen for bratte tomter står godt ut fra terrenget og åpner for utsikt fra tore vindusflater.
– Denne kommer vi ikke til å bygge mange av, men den vil skaffe Norgeshus stor oppmerksomhet, kommenterte markedssjef Båtvik som kunne melde om høy Facebook-trafikk.
Nykommeren Dråpen derimot er utviklet for å skape en storselger. Dette er en kompakt og enkel bolig som likevel er innholdsrik med sine BRA 139,9 kvadratmeter inkludert sportsbod. Boligen er også skapt for fleksibilitet slik at det skal være lett å gjøre endringer. Dråpen er plassert under kategorien ”Trygg tradisjon”, men bærer likevel preg av å ha et noe moderne uttrykk.
Planene om nytt nasjonalstadion og drømmen om fotball-EM i 2016 kostet Norges Fotballforbund 26 millioner kroner, skriver Aftenposten.
Utredning av ny hjemmebane kostet nærmere 8 millioner kroner. EM-arbeidet nærmere 18 millioner. Denne høsten er det blitt kjent at NFF må kutte på utgiftssiden. 30 millioner i året håper forbundet å kutte de tre neste årene.
– Det er ingen akutt situasjon, men vi er nødt til å gjøre nødvendige grep for å skaffe oss økonomisk handlefrihet, sier generalsekretær Paul Glomsaker til Aftenposten.
Norge håpet å få EM i 2016 sammen med Sverige. Det arbeidet blir omtalt som «luftslott». Dagens regime i NFF er forsiktig med å kritisere tidligere president Sonde Kåfjord og hans medhjelpere. Salget av en tomt på Ullevaal for rundt 18 millioner kroner vekker likevel irritasjon.